Document ID: 32008D0605

NEUVOSTON PÄÄTÖS 2008/605/YUTP,
tehty 22 päivänä heinäkuuta 2008,
Zimbabween kohdistettavien rajoittavien toimenpiteiden voimassaolon jatkamisesta hyväksytyn yhteisen kannan 2004/161/YUTP täytäntöönpanosta
EUROOPAN UNIONIN NEUVOSTO, joka
ottaa huomioon yhteisen kannan 2004/161/YUTP (1) ja erityisesti sen 6 artiklan yhdessä Euroopan unionista tehdyn sopimuksen 23 artiklan 2 kohdan kanssa,
sekä katsoo seuraavaa:
(1)
Neuvosto hyväksyi yhteisellä kannalla 2004/161/YUTP toimenpiteitä, joiden tarkoituksena on muun muassa estää demokratiaa, ihmisoikeuksien kunnioittamista ja oikeusvaltioperiaatetta vakavasti heikentäviin toimiin Zimbabwessa osallistuvien henkilöiden pääsy jäsenvaltioiden alueelle ja näiden henkilöiden kauttakulku niiden alueen kautta sekä jäädyttää Zimbabwen hallituksen jäsenille ja heitä lähellä oleville luonnollisille tai oikeushenkilöille, yhteisöille tai elimille, jotka on lueteltu yhteisen kannan 2004/161/YUTP liitteessä, kuuluvat varat ja taloudelliset resurssit.
(2)
Koska Zimbabwen viranomaiset järjestivät ja suorittivat väkivaltaisuuksia vuoden 2008 presidentinvaalikampanjan aikana, minkä johdosta demokratia jäi vaalissa toteutumatta, tietyt henkilöt ja yhteisöt on lisättävä yhteisen kannan 2004/161/YUTP liitteessä olevaan luetteloon. Sen lisäksi, että nämä henkilöt ja yhteisöt heikensivät demokratiaa, ihmisoikeuksien kunnioittamista ja oikeusvaltioperiaatetta Zimbabwessa, he/ne ovat lähellä hallitusta hoitamiensa tehtävien vuoksi tai heitä/niitä on pidettävä hallitusta lähellä olevina, koska he osallistuivat tai yllyttivät Zimbabwen viranomaisten järjestämiin tai suorittamiin väkivaltaisuuksiin.
ON PÄÄTTÄNYT SEURAAVAA:
1 artikla
Tämän päätöksen liitteessä mainitut henkilöt ja yhteisöt lisätään yhteisen kannan 2004/161/YUTP liitteessä olevaan luetteloon.
2 artikla
Tämä päätös tulee voimaan päivänä, jona se tehdään.
3 artikla
Tämä päätös julkaistaan Euroopan unionin virallisessa lehdessä.
Tehty Brysselissä 22 päivänä heinäkuuta 2008.

Labels: 10
18
11
5